21/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN661A 2004/010

Acordo do 23 de decembro de 2010, do Departamento Territorial da Coruña, polo que se somete a información pública a solicitude de declaración de utilidade pública, en concreto, das instalacións que comprende o parque eólico modificado de Punta Maeda, nos concellos de Ortigueira e Mañón (expediente: IN661A 2004/010). Por resolución do 20 de maio de 2010, da Dirección Xeral de Industria, Enerxía e Minas, se autorizan as instalacións electromecánicas, se aproba o proxecto de execución, e se recoñece a condición de acollida ao réxime especial de producción de enerxía eléctrica, das instalacións do proxecto do Parque Eólico Punta Maeda, promovido por Sociedad Eólica Punta Maeda, S. L. (D. O. G. n.° 123). Para os efectos previstos na Lei 54/1997, do 27 de novembro, do Sector Eléctrico (B. O. E. n.° 285), no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (B. O. E. n.° 310); e no Decreto 302/2001, do 25 de outubro (D. O. G. n.° 235), modificado polo Decreto 513/2005, do 22 de setembro (D. O. G. n.° 193), de aplicación ao expediente polo sinalado na disposición transitoria cuarta da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental (D. O. G. n.° 252); sométese a información pública a solicitude de declaración de utilidade pública, en concreto, das instalacións que se citan: Solicitante: Sociedad Eólica Punta Maeda, S. L. Enderezo: rúa de Aldea, n.° 3, lugar de Pousada, 15173 Oleiros (A Coruña) Denominación: parque eólico modificado de Punta Maeda Potencia a instalar: 13,2 MW. Municipios afectados: Ortigueira e Mañón (A Coruña). Emprazamento (en unidades UTM): As principais características técnicas da infraestructura eléctrica do parque eólico son: ● 5 aeroxeradores de 2300 kW de potencia nominal unitaria, montados sobre fuste tubular metálico de 64 m de altura e diámetro de rotor de 71 m. ● 1 aeroxerador de 800 kW de potencia nominal unitaria, montado sobre fuste tubular metálico de 65 m de altura e diámetro de rotor de 48 m. ● 1 aeroxerador de 900 kW de potencia nominal unitaria, montado sobre fuste tubular metálico de 55 m de altura e diámetro de rotor de 44 m. ● 5 transformadores de potencia 2.500 kVA e 2 transformador de 1.000 kVA, todos con relación de transformación de 0,400/30 kV, instalados no interior de torre de aeroxerador co seu correspondente aparamenta de seccionamento, manobra e protección. ● Rede eléctrica subterránea a 30 kV con condutor RHZ1 H-16 18/30 kV 1x150 mm 2 Al e RHZ1 H-16 18/30 kV 1x300 mm 2 Al para interconexión dos centros de transformación dos aeroxeradores co centro de reparto onde ser recollen as liñas interiores e unha protección para a liña de evacuación do parque eólico. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. O que faise público para coñecemento xeral e especialmente dos propietarios e demais titulares afectados, dos que se insire relación no anexo desta resolución, así como das persoas ou entidades que sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente, no que constan as características e afeccións derivadas do proxecto, neste departamento territorial, sito no edificio administrativo de Monelos, s/n, Praza Luís Seoane, 2.° andar, 15071 A Coruña, e presentar as súas alegacións no prazo de trinta días, a partir da última publicación ou notificación individual. A declaración de utilidade pública, segundo o artigo 54 da Lei 54/1997, levará implícita en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de Expropiación Forzosa. Esta publicación faise igualmente para os efectos do artigo 59.5.° da Lei 30/1992, de 26 de novembro, de réxime xurídico das administracións públicas e do procedemento administrativo común, cando os titulares dos predios propostos sexan descoñecidos, ignórese o lugar de notificación, ou ben, intentada a notificación, non se puidera realizar e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. A Coruña, 23 de decembro de 2010 A xefa territorial Tristana Moraleja Gómez ANEXO Parque eólico modificado de Punta Maeda Relación de propietarios, bens e dereitos afectados Concello de Mañón Relación de propietarios, bens e dereitos afectados Concello de Ortigueira CIMENTACIÓN, PLATAFORMA, CENTRO DE CONTROL: superficie de expropiación de pleno dominio dos terreos afectados. VOO: servidume de voo das palas dos aeroxeradores. VIAIS: servidume de paso dos viais polos que circularán os transportes durante a construcción do parque así como durante a súa etapa de mantemento. ZANXAS: servidume de paso da liña subterránea de 30 kV. P. Eólica: superficie de protección eólica. Terreo protexido dende o punto de vista eólico para permitir a libre circulación do vento nas proximidades do aeroxerador.